
Sakarā ar Pretendenta uzdotajiem jautājumiem, sniedzam atbildi par iepirkumu “Sīpolpuķu sīpolu piegāde 2027.gadam, Ventspilī”:

[bookmark: _Hlk151719271]Jautājums Nr.1
Pamatojoties uz iepirkuma nolikuma 7.3. punktu, lūdzam sniegt papildu informāciju par iepirkuma “Sīpolpuķu sīpolu piegāde 2027. gadam, Ventspilī” (identifikācijas Nr. VKP 2026/057U) nolikumā iekļautajām pretendentu atlases un kvalifikācijas prasībām.
Salīdzinot minētā iepirkuma nolikumu ar iepirkuma identifikācijas Nr. VKP 2026/054U nolikumu, konstatējams, ka abu iepirkumu priekšmets, tehniskajā specifikācijā noteiktais apjoms (97 220 gab.), sadalījums pa ģintīm, sīpolu izmēri un piegādes vieta ir identiski, tomēr pretendentiem izvirzītās kvalifikācijas prasības iepirkumā Nr. VKP 2026/057U ir paaugstinātas.
Ņemot vērā minēto, lūdzam sniegt atbildes uz šādiem jautājumiem:
Kāds ir pamatojums nolikuma 11.2. punktā noteiktajai pieredzes prasībai par vismaz 2 (diviem) izpildītiem līgumiem, kuru katra ietvaros piegādāti sīpolpuķu sīpoli vismaz 30 000 gab. apjomā, ja iepirkumā ar identisku priekšmetu un apjomu tika prasīta pieredze kopumā 50 000 gab. apjomā, nenosakot atsevišķu līgumu skaitu?

Atbilde Nr.1
Iepirkums Nr. VKP 2026/054U bija cits iepirkuma process, kas tika pārtraukts, bet iepirkums Nr. VKP 2026/057U jauns, neatkarīgs iepirkuma process. 
Saskaņā ar Publisko iepirkumu likuma (PIL) 41. pantu Pasūtītājs nosaka iepirkuma priekšmetam samērīgas kvalifikācijas prasības. Izvērtējot riskus līguma izpildē, Pasūtītājam ir tiesības precizēt un noteikt tādas prasības, kas vislabāk garantē savlaicīgu un kvalitatīvu sīpolpuķu sīpolu piegādi. Nolikuma 11.2. punktā izvirzītā prasība par vismaz 2 (diviem) izpildītiem līgumiem/pasūtījumiem (katrs vismaz 30 000 gab. sīpolpuķu sīpoli apjomā) ir noteikta, lai pārliecinātos par pretendenta spēju kvalitatīvi nodrošināt sistēmisku, liela apjoma piegāžu loģistiku un līgumsaistību izpildi vairākos neatkarīgos projektos. 

Jautājums Nr.2
Vai nolikuma 11.2. punkta prasība tiks uzskatīta par izpildītu, ja abi norādītie līgumi/pasūtījumi noslēgti ar vienu un to pašu pasūtītāju?

Atbilde Nr.2
Jā, nolikuma 11.2. punkta prasība tiks uzskatīta par izpildītu arī tad, ja abi norādītie līgumi/pasūtījumi ir tikuši noslēgti un izpildīti ar vienu un to pašu pasūtītāju, ja vien tie atbilst pārējām nolikuma prasībām (izpildīti nolikumā noteiktajā laika periodā un katra līguma/pasūtījuma ietvaros piegādāti vismaz 30 000 sīpolpuķu sīpoli).

Jautājums Nr.3
Vai par atsevišķiem pasūtījumiem nolikuma 11.2. punkta izpratnē tiks uzskatīti atsevišķi pasūtījumi (pieņemšanas–nodošanas akti), kas veikti vienas vispārīgās vienošanās vai viena ilgtermiņa līguma ietvaros?

Atbilde Nr.3
Jā, ja viena ilgtermiņa līguma vai vispārīgās vienošanās ietvaros ir veikti atsevišķi noslēgti pasūtījumi (vai izdoti atsevišķi pasūtījuma līgumi/pieņemšanas-nodošanas akti), kas juridiski un praktiski nošķirami kā patstāvīgi piegādes posmi/pasūtījumi, kuros katrā sasniegts vismaz 30 000 gab. sīpolpuķu sīpolu apjoms un par kuriem saņemtas pozitīvas atsauksmes.

Jautājums Nr.4
Kāds ir pamatojums nolikuma 11.4. punktā jaunizvirzītajai prasībai par pretendenta reģistrāciju Valsts augu aizsardzības dienestā ar tiesībām izgatavot augu pases, ja nolikuma 12.3. punktā un līguma projekta 4.1.2. punktā noteiktais pienākums iesniegt augu pasi katrai preču partijai ir izpildāms arī tad, ja augu pasi ir izgatavojis attiecīgajā reģistrā reģistrēts preces ražotājs vai izplatītājs?

Atbilde Nr.4
Prasība par reģistrāciju VAAD (ar tiesībām izgatavot augu pases) ir noteikta saskaņā ar Augu aizsardzības likuma 13.pantu un ES Regulas 2016/2031 65. pantu, lai nodrošinātu piegādātāja juridisko un profesionālo atbildību par piegādājamo sīpolpuķu sīpolu fitoresursu drošību, atsekojamību un atbilstību normatīvajiem aktiem. 

Jautājums Nr.5
Vai nolikuma 11.4. punkta prasība tiks uzskatīta par izpildītu, ja pretendents nodrošina augu pasu iesniegšanu, balstoties uz tāda piegādātāja iespējām, kurš ir reģistrēts Valsts augu aizsardzības dienestā un kuram izsniegta atļauja drukāt augu pases, attiecīgi izpildot nolikuma 11.7. punkta nosacījumus?

Atbilde Nr.5
Jā, pretendents var balstīties uz citas personas (piemēram, preces ražotāja, izplatītāja vai apakšuzņēmēja) spējām, lai apliecinātu atbilstību Nolikuma 11.4. punkta prasībai, ja šī persona saskaņā ar PIL 46.panta 4.punktu sniegs pakalpojumus, kuru izpildei attiecīgās spējas ir nepieciešamas.

Jautājums Nr.6
Tehniskās specifikācijas (Pielikums Nr.3) 1.1. apakšpunktā noteikts, ka piegādājamas tulpes ar sīpolu izmēru 11/12. Vienlaikus finanšu piedāvājumā – apjoma sarakstā (Pielikums Nr.5) iekļauta botaniskā (savvaļas tipa) tulpe Tulipa tarda, kuras sīpoli šķirnes bioloģisko īpašību dēļ 11/12 izmēru nesasniedz un tirdzniecībā ir pieejami būtiski mazākā izmērā (parasti 5/6 vai 6/7). Lūdzam apstiprināt, ka minētā šķirne Pasūtītājam iepriekšējos gados ir piegādāta tieši 11/12 izmērā, vai arī norādīt, kāds sīpolu izmērs botanisko tulpju šķirnēm tiks uzskatīts par atbilstošu tehniskās specifikācijas prasībām.

Atbilde Nr.6
Tiks veiks atbilstoši grozījumi iepirkuma dokumentācijā.

Jautājums Nr.7
Lūdzam apstiprināt, ka nolikuma 11.2. un 11.4. punktā noteiktās prasības ir samērīgas un objektīvi nepieciešamas iepirkuma līguma izpildes nodrošināšanai, kā to paredz Publisko iepirkumu likuma 2. pantā nostiprinātie iepirkumu principi, tostarp konkurences brīvības un samērīguma princips.

Atbilde Nr.7
Saskaņā ar PIL 41. pantu Pasūtītājs nosaka iepirkuma priekšmetam samērīgas kvalifikācijas prasības. 
Nolikuma 11.2. punktā izvirzītā prasība par vismaz 2 (diviem) izpildītiem līgumiem/pasūtījumiem (katrs vismaz 30 000 gab. apjomā) ir noteikta, lai pārliecinātos par pretendenta spēju kvalitatīvi nodrošināt sistēmisku, liela apjoma piegāžu loģistiku un līgumsaistību izpildi vairākos neatkarīgos projektos. Viena kopēja apjoma izpilde vai izpilde daudzās sīkās piegādēs nepārliecina par pretendenta spēju vienlaikus vai sērijveidā pārvaldīt apjomīgas piegādes. Prasība pēc 2 līgumiem/pasūtījumiem ar 30 000 gab. sīpolu ir samērīga attiecībā pret plānoto kopējo iepirkuma apjomu (97 220 gab.) – katra prasītā līguma apjoms sastāda nepilnus 31% no kopējā iepirkuma apjoma. 
Saskaņā ar PIL 44. panta 1.punktu ir izvirzīta prasība par reģistrāciju VAAD (ar tiesībām izgatavot augu pases), ko nosaka Augu aizsardzības likums un ES Regulas 2016/2031. 

Direktora vietnieks			   				       E.Puriņš

